
Įsakymas paskelbtas: Žin. 2007, Nr. 85-3430, i. k. 107301MISAK00D1-405

 
LIETUVOS RESPUBLIKOS APLINKOS MINISTRO

Į S A K Y M A S
DĖL APLINKOS APSAUGOS REIKALAVIMŲ TRANSPORTO PRIEMONIŲ TECHNINEI PRIEŽIŪRAI IR REMONTUI APRAŠO PATVIRTINIMO

2007 m. liepos 13 d. Nr. D1-405
Vilnius

Vadovaudamasis Lietuvos Respublikos aplinkos apsaugos įstatymo (Žin., 1992, Nr. 5-75; 1996, Nr. 57-1335) 6 straipsnio 5 dalimi, Lietuvos Respublikos atliekų tvarkymo įstatymo (Žin., 1998, Nr. 61-1726; 2002, Nr. 72-3016) 20 straipsniu ir Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353; 2002, Nr. 20-766), 6.8 ir 6.10 punktais:
. Tvirtinu Aplinkos apsaugos reikalavimų transporto priemonių techninei priežiūrai ir remontui aprašą (pridedama).
. Įpareigoju regionų aplinkos apsaugos departamentus iki 2007 m. rugsėjo 15 d. informuoti transporto priemonių techninės priežiūros ir remonto veiklos vykdytojus, kuriems yra išduoti Taršos integruotos prevencijos ir kontrolės leidimai arba Gamtos išteklių naudojimo leidimai, dėl šių leidimų koregavimo arba panaikinimo, įsigaliojus Aplinkos apsaugos reikalavimų transporto priemonių techninei priežiūrai ir remontui aprašui, pagal sąlygas, nustatytas šiuo įsakymu patvirtinto aprašo 7 punkte.
. Pavedu regionų aplinkos apsaugos departamentams kontroliuoti Aplinkos apsaugos reikalavimų transporto priemonių techninei priežiūrai ir remontui vykdymą.
. Nustatau, kad šis įsakymas įsigalioja nuo 2008 m. sausio 1 d.

. 

. Aplinkos apsaugos reikalavimų transporto priemonių techninei priežiūrai ir remontui aprašas (toliau – Aprašas) nustato aplinkos apsaugos reikalavimus transporto priemonių techninės priežiūros ir remonto dirbtuvių (toliau – Dirbtuvės) įrengimui, transporto priemonių techninės priežiūros ir remonto metu susidarančių atliekų ir nuotekų tvarkymui, aplinkos oro apsaugai.
. Aprašo tikslas – mažinti neigiamą transporto priemonių techninės priežiūros ir remonto veiklos poveikį aplinkai.
. Šio Aprašo nuostatos taikomos visiems asmenims, valdantiems (naudojantiems) Dirbtuves ir vykdantiems transporto priemonių techninės priežiūros ir remonto, transporto priemonių plovimo, pakartotinės apdailos veiklą, rengiantiems tokių Dirbtuvių statybos projektus, taip pat institucijoms, kontroliuojančioms aplinkos apsaugos reikalavimų transporto priemonių techninei priežiūrai ir remontui vykdymą.
. Aprašas netaikomas oro, vandens ir bėginių transporto priemonių techninei priežiūrai ir remontui. Aprašas taip pat netaikomas transporto priemonių tvarkymui, kurios turi būti tvarkomos vadovaujantis Eksploatuoti netinkamų transporto priemonių tvarkymo taisyklėmis, patvirtintomis Lietuvos Respublikos aplinkos ministro 2003 m. gruodžio 24 d. įsakymu Nr. 710 (Žin., 2004, Nr. 50-1676).
. Asmenims, kurie atlieka savo transporto priemonių techninę priežiūrą ir remontą ir neteikia transporto priemonių techninės priežiūros ir remonto paslaugų kitiems asmenims, taikomi Aprašo 5.1–5.3 punktai. Šie asmenys privalo:
. neteršti aplinkos ir vadovautis Atliekų tvarkymo taisyklėse, patvirtintose Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2011, Nr. 57-2721), nurodytais reikalavimais, išskyrus atliekų susidarymo apskaitos vykdymą ir atliekų susidarymo ataskaitų teikimą pagal šių taisyklių 116 punktą; 
Punkto pakeitimai:
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540            

. transporto priemonių eksploatacijai netinkamus naudoti skysčius (išskyrus vandenį) tvarkyti kaip pavojingąsias atliekas. Šiuos skysčius draudžiama išpilti į aplinką ar nuotakyną;
. turėti dokumentą, patvirtinantį transporto priemonių techninės priežiūros ir remonto atliekų perdavimą atliekas apdorojančiai įmonei (pvz., sąskaitą faktūrą, atliekų perdavimo–priėmimo aktą, kuriuose nurodyti perduotų atliekų rūšis, atliekų kodas ir svoris, atliekų perdavimo data) ir laikyti jį ne mažiau nei metus. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Veiklos vykdytojas transporto priemonių techninės priežiūros ir remonto veiklą turi organizuoti taip, kad būtų užtikrintas šiame Apraše nustatytų aplinkos apsaugos reikalavimų laikymasis ir imtasi prevencinių priemonių, siekiant išvengti neigiamo poveikio aplinkai. Transporto priemonių techninės priežiūros ir remonto veikla turi būti vykdoma negyvenamosios paskirties pastatuose: paslaugų paskirties (tik autoservisuose), garažų paskirties, gamybos ir pramonės paskirties pastatuose (tik gamyklose, dirbtuvėse). 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Transporto priemonių techninės priežiūros ir remonto veiklai dėl atliekų susidarymo taršos integruotos prevencijos ir kontrolės leidimas neprivalomas, išskyrus Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių, patvirtintų Lietuvos Respublikos aplinkos ministro 2002 m. vasario 27 d. įsakymu Nr. 80 (Žin., 2002, Nr. 85-3684; 2005, Nr. 103-3829), 2 priedo 8, 10 punktuose nurodytus reikalavimus. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. 

. Apraše vartojamos sąvokos:
transporto priemonė – motorinė transporto priemonė, skirta važiuoti keliu ir vežti krovinius ir (ar) keleivius arba vilkti kitas transporto priemones. Transporto priemonėms taip pat priskiriamos automobilių velkamos priekabos ir puspriekabės, mopedai, motociklai, traktoriai, savaeigės ir žemės ūkio mašinos;
techninė priežiūra – technologinės priemonės ir operacijos, kuriomis siekiama palaikyti nustatytus techninius reikalavimus atitinkančią transporto priemonės techninę būklę. Techninės priežiūros darbai – bet kuri iš šių veiklų: gedimų diagnostika, reguliavimo darbai, tepalų ir kitų skysčių keitimas, plovimas, padangų ir ratų keitimas, balansavimas, pripūtimas ir kt.;
remontas – technologinių priemonių ir operacijų visuma, kuriomis siekiama sutaisyti sugedusią transporto priemonę, kad ji būtų techniškai tvarkinga ir atitiktų techninius reikalavimus. Remontas taip pat apima sugedusių transporto priemonių sudėtinių dalių keitimą, taisymą ir pakartotinę apdailą;
veiklos vykdytojas – asmuo, vykdantis transporto priemonių techninę priežiūrą ir remontą ir (ar) teikiantis transporto priemonių techninės priežiūros ir remonto paslaugas kitiems asmenims.
Kitos Apraše vartojamos sąvokos atitinka Atliekų tvarkymo įstatyme vartojamas sąvokas.
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. 

. Transporto priemonių techninės priežiūros ir remonto veikla: variklio, transmisijos, pakabos, stabdžių sistemos, kuro sistemos remontas ir techninė priežiūra, įskaitant variklių plovimą, tepalų ar kitų skysčių keitimą, transporto priemonių pakartotinė apdaila ir pan., pripažįstama potencialiai taršia ir turi būti vykdoma Dirbtuvių patalpose, kurios privalo atitikti šiuos reikalavimus:
. grindys turi būti padengtos nelaidžia skysčiams danga, atsparia benzino ir kitų skysčių ardančiajam poveikiui;
. jeigu įrengiama ant grindų nutekėjusių skysčių surinkimo sistema, ji negali būti sujungta su jokiu nuotakynu (išskyrus patalpas, skirtas transporto priemonių kėbulo plovimui);
. visi nutekėję pavojingi aplinkai skysčiai turi būti surenkami (sorbuojami, valomi ar pan.) ir tvarkomi kaip pavojingosios atliekos; 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. turi būti laikomos priemonės išsiliejusiems teršalams (naftos produktams, akumuliatorių elektrolitui ir kt.) surinkti ir (ar) neutralizuoti: absorbentų komplektai ar kitos priemonės, leidžiančios absorbuoti, neutralizuoti ne mažiau kaip 0,01 m3 bet kurio transporto priemonės eksploatacijai naudojamo aplinkai pavojingo skysčio ir ne mažiau kaip 0,1 m3 naftos produktų.
. Dirbtuvėms, kuriose transporto priemonių techninės priežiūros ir remonto veikla pradėta vykdyti arba kurioms įrengti projektavimo sąlygos išduotos iki šio įsakymo įsigaliojimo, Aprašo 9 punkto reikalavimai taikomi nuo 2009 m. sausio 1 d.
11. Neteko galios nuo 2011-12-02
Punkto naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        

. Dirbtuvių teritorijos turi būti įrengtos pagal Paviršinių nuotekų tvarkymo reglamento, patvirtinto Lietuvos Respublikos aplinkos ministro 2007 m. balandžio 2 d. įsakymu Nr. D1-193 (Žin., 2007, Nr. 42-1594), reikalavimus.

. 

. Priežiūros ir remonto veiklos metu susidariusios atliekos turi būti tvarkomos pagal Atliekų tvarkymo taisyklėse, patvirtintose Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2011, Nr. 57-2721), Baterijų ir akumuliatorių bei baterijų ir akumuliatorių atliekų tvarkymo taisyklėse, patvirtintose Lietuvos Respublikos aplinkos ministro 2008 m. liepos 21 d. įsakymu Nr. D1-386 „Dėl Baterijų ir akumuliatorių bei baterijų ir akumuliatorių atliekų tvarkymo taisyklių patvirtinimo“ (Žin., 2002, Nr. 1-12; 2008, Nr. 86-3439) nustatytus reikalavimus. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Veiklos vykdytojas techninės priežiūros ir remonto veikloje susidariusias atliekas:
. turi tvarkyti taip, kad jos nepatektų į aplinką;
. privalo rūšiuoti jų susidarymo vietoje;
. turi perduoti atliekų tvarkytojams ir turėti atliekų atidavimą pagrindžiančius dokumentus;
. tvarkydamas komunalines atliekas privalo naudotis savivaldybių organizuojamomis atliekų tvarkymo sistemomis ir rūšiuoti atliekas savivaldybių atliekų tvarkymo taisyklėse nustatyta tvarka.
. Veiklos vykdytojas privalo rūšiuoti, laikinai laikyti, supakuoti vežimui pavojingąsias atliekas taip, kad jos nekeltų pavojaus žmonių sveikatai ir aplinkai:
. pavojingosios atliekos turi būti rūšiuojamos pagal atskiras rūšis ir laikinai laikomos sandariuose, atspariuose laikomoms medžiagoms konteineriuose ar pakuotėse;
. visi laikinai laikomų, supakuotų vežimui pavojingųjų atliekų konteineriai ar pakuotės turi būti paženklinti;
. pavojingųjų atliekų ženklinimo etiketė turi būti parengta pagal Atliekų tvarkymo taisyklių reikalavimus, joje pateikta informacija turi būti aiškiai matoma ir atspari aplinkos poveikiui;
. pakuotės, konteineriai turi būti sukonstruoti ir pagaminti taip, kad juose esančios pavojingosios atliekos negalėtų išsipilti, išsibarstyti, išgaruoti ar kitaip patekti į aplinką;
. pakuočių, konteinerių medžiagos turi būti atsparios juose supakuotų pavojingųjų atliekų ir atskirų jų komponentų poveikiui ir nereaguoti su šiomis atliekomis ar jų komponentais;
. pakuočių, konteinerių dangčiai ir kamščiai turi būti tvirti ir sandarūs, sukonstruoti ir pagaminti taip, kad juos būtų galima saugiai atidaryti ir uždaryti, laikymo, perkėlimo ar vežimo metu nesutrūktų, neatsilaisvintų ir neatsidarytų ir juose esančios medžiagos nepatektų į aplinką;
. perduodant pavojingąsias atliekas vežėjui, būtina Atliekų tvarkymo taisyklėse nustatyta tvarka pildyti pavojingųjų atliekų lydraštį. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Šis Aprašas neapriboja fizinių ir juridinių asmenų teisių imtis papildomų priemonių, užtikrinančių saugų atliekų saugojimą, atsižvelgiant į jų savybes ir kiekį.
. Veiklos vykdytojas privalo vykdyti atliekų susidarymo apskaitą ir teikti atliekų susidarymo apskaitos metines ataskaitas vadovaujantis Atliekų susidarymo ir tvarkymo apskaitos ir ataskaitų teikimo taisyklėse, patvirtintose Lietuvos Respublikos aplinkos ministro 2011 m. gegužės 3 d. įsakymu Nr. D1-367 (Žin., 2011, Nr. 57-2720), nustatytais reikalavimais. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

18. Neteko galios nuo 2011-12-02
Punkto naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        

19. Neteko galios nuo 2011-12-02
Punkto naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        

. Pirmą kartą teikiant atliekų susidarymo apskaitos metinę ataskaitą, veiklos vykdytojas kartu su atliekų susidarymo apskaitos metine ataskaita privalo pateikti Lietuvos Respublikos aplinkos ministerijos regiono aplinkos apsaugos departamentui Veiklos vykdytojo, vykdančio transporto priemonių techninę priežiūrą ir remontą, deklaraciją (toliau – Deklaracija) pagal Aprašo 3 priedą. Pasikeitus duomenims, kuriuos būtina nurodyti Deklaracijoje, veiklos vykdytojas turi Deklaraciją patikslinti ir pateikti ją kartu su atliekų susidarymo apskaitos metine ataskaita apie praėjusius metus. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Lietuvos Respublikos aplinkos ministerijos regiono aplinkos apsaugos departamentas per 14 darbo dienų nuo Deklaracijos ar patikslintos Deklaracijos gavimo datos veiklos vykdytoją, kuris teikia transporto priemonių techninės priežiūros ir remonto paslaugas, įregistruoja transporto priemonių techninės priežiūros ir remonto paslaugas teikiančių įmonių sąraše, įrašydamas ir (ar) patikslindamas šiuos Deklaracijos duomenis:
. veiklos vykdytojo (juridinio asmens pavadinimas, kodas arba fizinio asmens vardas, pavardė), registracijos adresas, telefonas, faksas, el. paštas;
. veiklos vykdymo vietos adresas, telefonas, faksas, el. paštas;
. vykdomos veiklos kodas ir pavadinimas pagal Atliekų susidarymo ir tvarkymo apskaitos ir ataskaitų teikimo taisyklių 5 priedo 8.1.4.1 punktą. Jeigu veiklos kodai yra 18, 27, 39, 53, 66 ir 72 – būtina įrašyti tikslų veiklos pavadinimą;
. deklaruojamos veiklos atitikimas Deklaracijoje nurodytiems aplinkos apsaugos reikalavimams.
Papildyta punktu:
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540        

. Transporto priemonių techninės priežiūros ir remonto paslaugas teikiančių įmonių sąrašas skelbiamas Lietuvos Respublikos aplinkos ministerijos atitinkamo regiono aplinkos apsaugos departamento interneto svetainėje.
Papildyta punktu:
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540        

. Registracija transporto priemonių techninės priežiūros ir remonto paslaugas teikiančių įmonių sąraše panaikinama veiklos vykdytojo prašymu, kai nutraukiamas transporto priemonių techninės priežiūros ir remonto paslaugų teikimas. 
Papildyta punktu:
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540        

21. Neteko galios nuo 2011-12-02
Punkto naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        

. Veiklos vykdytojas, neturintis nustatyta tvarka išduoto Taršos integruotos prevencijos ir kontrolės leidimo, gali laikinai laikyti transporto priemonių techninės priežiūros ir remonto veiklos metu susidariusias pavojingąsias ir nepavojingąsias atliekas susidarymo vietoje iki jų surinkimo, vadovaujantis šiame Apraše ir Atliekų tvarkymo taisyklėse nustatytais atliekų laikino laikymo reikalavimais. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Veiklos vykdytojas, kurio veikloje susidaro baterijų ir akumuliatorių atliekos, privalo turėti specialius konteinerius baterijoms ir akumuliatoriams, kaip nustatyta Baterijų ir akumuliatorių bei baterijų ir akumuliatorių atliekų tvarkymo taisyklėse. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Draudžiama alyvų atliekas deginti buitiniuose katiluose, skirtuose patalpoms šildyti. Alyvų atliekų deginimui taikomi Atliekų deginimo aplinkosauginiai reikalavimai, patvirtinti Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290), šiai veiklai būtina turėti nustatyta tvarka išduotą galiojantį Taršos integruotos prevencijos ir kontrolės leidimą. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Veiklos vykdytojas privalo priimti visas transporto priemonių techninės priežiūros ir remonto veiklos metu susidariusias nepavojingąsias ir pavojingąsias atliekas. Jas grąžinti transporto priemonės savininkui ar naudotojui draudžiama. Šis punktas netaikomas pakartotiniam naudojimui tinkamoms detalėms. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Jei tinkamos pakartotiniam naudojimui transporto priemonių dalys yra perduodamos transporto priemonės savininkui ar naudotojui, turi būti užpildomas Transporto priemonių dalių perdavimo ir priėmimo aktas pagal Aprašo 4 priedą. Šis aktas turi būti pildomas 2 egzemplioriais: vienas perduodamas transporto priemonės savininkui ar naudotojui, o kitas lieka veiklos vykdytojui. Transporto priemonių dalių perdavimo ir priėmimo aktas nepildomas perduodant tinkamas naudojimui padangas.
. Institucijos, kontroliuojančios aplinkos apsaugos reikalavimų transporto priemonių techninei priežiūrai ir remontui laikymąsi, gali tikrinti techninės priežiūros ir remonto paslaugų užsakymo paraiškas, naudotų atsarginių dalių ir medžiagų pirkimo dokumentus, atliekų susidarymo apskaitos žurnalą norėdamos nustatyti susidarančias atliekas, atliekų kiekį ir jų tvarkymą. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Atliekų tvarkymo ir apskaitos dokumentai turi būti saugomi 5 metus.

. 

. Dirbtuvėse susidarančios nuotekos turi būti tvarkomos vadovaujantis šiais reikalavimais:
. ant patalpų grindų patekę vandens aplinkai pavojingi skysčiai turi būti surenkami (absorbuojami, valomi ar pan.) ir tvarkomi kaip pavojingos atliekos;
. jokie remonto ir techninės priežiūros metu susidarantys skysčiai (išskyrus nuotekas) negali patekti į nuotakynus;
. jeigu variklių ar detalių plovimui naudojamas ne vanduo ir paviršiaus aktyvios medžiagos (detergentai), bet kitos medžiagos, pvz., tirpikliai ar tirpiklių turintys preparatai, plovimo metu susidarantis skystis taip pat negali patekti į nuotakyną, o turi būti tvarkomas kaip pavojingos atliekos;
. nuotekos, susidariusios po variklių, transmisijos, pakabos plovimo, vadovaujantis nuotekų tvarkymą reglamentuojančių teisės aktų reikalavimais, gali būti išleidžiamos į komunalinių nuotekų nuotakynus ar kitų asmenų valdomus nuotakynus tik turint jų valdytojo sutikimą (sutartį) priimti būtent tokias nuotekas. Variklių, transmisijos, pakabos plovimo nuotekos į aplinką gali būti išleidžiamos tik turint (nepriklausomai nuo kiekio) šiai veiklai galiojantį Taršos integruotos prevencijos ir kontrolės leidimą. 
Punkto pakeitimai:
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920            

. Išleidžiamos buitinės ir gamybinės nuotekos turi atitikti galiojančius Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (Žin., 2006, Nr. 59-2103), reikalavimus; turi būti vykdoma jų apskaita bei kontrolė pagal Vandens išteklių naudojimo ir teršalų, išleidžiamų su nuotekomis, pirminės apskaitos ir kontrolės tvarkos, patvirtintos Lietuvos Respublikos aplinkos ministro 2001 m. kovo 30 d. įsakymu Nr. 171 (Žin., 2001, Nr. 29-941), reikalavimus. Transporto priemonių plovimo metu susidarančios nuotekos turi būti tvarkomos kaip gamybinės nuotekos.
. Paviršinės nuotekos nuo Dirbtuvių, galimai teršiamų teritorijų turi būti surenkamos ir tvarkomos pagal Paviršinių nuotekų tvarkymo reglamento reikalavimus.

. 

. Veiklos vykdytojas, vykdantis transporto priemonių pakartotinę apdailą, kurios metu naudojami tirpikliai, lakiųjų organinių junginių turintys preparatai ir medžiagos, privalo laikytis Lakiųjų organinių junginių, susidarančių naudojant tirpiklius tam tikrų veiklos rūšių įrenginiuose, emisijos ribojimo tvarkos, patvirtintos Lietuvos Respublikos aplinkos ministro 2002 m. gruodžio 5 d. įsakymu Nr. 620 (Žin., 2003, Nr. 15-634), reikalavimų.
. Veiklos vykdytojas, kuris reguliuoja ar remontuoja transporto priemonių sistemas, detales, turinčias įtakos išmetamųjų dujų kokybei, turi vadovautis LAND 14-2000 „Automobiliai su Otto varikliais. Anglies monoksidas ir angliavandeniliai išmetamosiose dujose. Normos ir matavimo metodai“, patvirtintu Lietuvos Respublikos aplinkos ministro 2000 m. kovo 8 d. įsakymu Nr. 89 (Žin., 2000, Nr. 23-593), ir LAND 15-2000 „Automobiliai su dyzeliniais varikliais. Išmetamųjų dujų dūmingumas. Normos ir matavimo metodai“, patvirtintu Lietuvos Respublikos aplinkos ministro 2000 m. kovo 8 d. įsakymu Nr. 89 (Žin., 2000, Nr. 23-593).

. 

. Asmenys, pažeidę Apraše nustatytus reikalavimus, atsako Lietuvos Respublikos įstatymų nustatyta tvarka.
______________
1 priedas. Neteko galios nuo 2011-12-02
Priedo naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        
Priedo pakeitimai:
Nr. D1-107,
2011-02-02,
Žin., 2011, Nr.
16-767 (2011-02-08), i. k. 111301MISAK00D1-107            

2 priedas. Neteko galios nuo 2011-12-02
Priedo naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        
Priedo pakeitimai:
Nr. D1-107,
2011-02-02,
Žin., 2011, Nr.
16-767 (2011-02-08), i. k. 111301MISAK00D1-107            



Aplinkos apsaugos reikalavimų transporto
priemonių techninei priežiūrai
ir remontui aprašo 
 priedas



Aplinkos ministerijos	
regiono aplinkos apsaugos departamentui

Aš deklaruoju, kad	
(juridinio asmens pavadinimas, kodas ar fizinio asmens vardas, pavardė)

vykdoma veikla – teikiamos, neteikiamos paslaugos, atitinka, iš dalies atitinka, neatitinka
(pabraukti)
Aplinkos apsaugos reikalavimus transporto priemonių techninei priežiūrai ir remontui, nustatytus Lietuvos Respublikos aplinkos ministro 2007 m.	d. įsakymu
Nr.	 (Žin., 2007, Nr. ___-	).

Aplinkos apsaugos reikalavimai	Atitinka, neatitinka Numatytų priemonių aprašymas, įvykdymo data
Bendrieji reikalavimai	
Reikalavimai transporto priemonių techninės priežiūros ir remonto dirbtuvių įrengimui	
Reikalavimai atliekų tvarkymui	
Reikalavimai nuotekų tvarkymui	
Reikalavimai aplinkos oro apsaugai	



	
(registracijos adresas, telefonas, faksas, el. paštas)
	
(veiklos vykdymo vietos adresas, telefonas, faksas, el. paštas)



Vidutinis aptarnaujamų automobilių skaičius, vnt./mėn.	
Keltuvų skaičius (vnt.)	
Įrengtų duobių skaičius (vnt.)	
Dirbtuvių plotas (m)	
Dirbtuvių teritorijos (kiemo) plotas (arais)	
Transporto priemonių techninės priežiūros ir remonto veiklos klasifikatoriaus dviejų skaitmenų kodas (Atliekų susidarymo ir tvarkymo apskaitos ir ataskaitų teikimo taisyklių 5 priedas). Būtina įrašyti tikslų vykdomos veiklos pavadinimą, jeigu veiklos kodai yra 18, 27, 39, 53, 66 ir 72.	



		_______________
(vardas, pavardė, pareigos, telefonas, faksas, el. paštas)	(parašas)
Vadovas		_______________
(vardas, pavardė)	(parašas)
	
(data)
Priedo pakeitimai:
Nr. D1-107,
2011-02-02,
Žin., 2011, Nr.
16-767 (2011-02-08), i. k. 111301MISAK00D1-107            
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540            



Aplinkos apsaugos reikalavimų
transporto priemonių techninei
priežiūrai ir remontui aprašo 
 priedas






	
(juridinio asmens pavadinimas, kodas ar fizinio asmens vardas, pavardė)
	
(registracijos adresas, telefonas, faksas, el. paštas)
	
(veiklos vykdymo vietos adresas, telefonas, faksas, el. paštas)


	
(juridinio asmens pavadinimas, kodas (fizinio asmens vardas, pavardė)
	
(registracijos adresas, telefonas, faksas, el. paštas)
	
(veiklos vykdymo vietos adresas, telefonas, faksas, el. paštas)
	
(vairuotojo pažymėjimo Nr., išdavimo data)

Transporto priemonės dalies, komponento ar mazgo, tinkančio pakartotiniam naudojimui, pavadinimas	Kiekis, t, vnt.	Transporto priemonės dalies, komponento ar mazgo tolesnis panaudojimas (pildo priimantis asmuo – transporto priemonės savininkas arba naudotojas)
1	2	3
		


Perdavė	Priėmė

			
(parašas)	(parašas)

________________________	____________________________
(vardas, pavardė, pareigos)	(vardas, pavardė, pareigos)

	
(data)
______________
5 priedas. Neteko galios nuo 2011-12-02
Priedo naikinimas:
Nr. D1-920,
2011-11-29,
Žin. 2011,
Nr.
147-6911 (2011-12-01), i. k. 111301MISAK00D1-920        



Pakeitimai:

1.

                    Lietuvos Respublikos aplinkos ministerija, Įsakymas
                
Nr. D1-107,
2011-02-02,
Žin., 2011, Nr.
16-767 (2011-02-08), i. k. 111301MISAK00D1-107                
Dėl Lietuvos Respublikos aplinkos ministro 2007 m. liepos 13 d. įsakymo Nr. D1-405 "Dėl Aplinkos apsaugos reikalavimų transporto priemonių techninei priežiūrai ir remontui aprašo patvirtinimo" pakeitimo

2.

                    Lietuvos Respublikos aplinkos ministerija, Įsakymas
                
Nr. D1-920,
2011-11-29,
Žin., 2011, Nr.
147-6911 (2011-12-01), i. k. 111301MISAK00D1-920                
Dėl aplinkos ministro 2007 m. liepos 13 d. įsakymo Nr. D1-405 "Dėl Aplinkos apsaugos reikalavimų transporto priemonių techninei priežiūrai ir remontui aprašo patvirtinimo" pakeitimo

3.

                    Lietuvos Respublikos aplinkos ministerija, Įsakymas
                
Nr. D1-540,
2012-06-26,
Žin., 2012, Nr.
75-3909 (2012-06-29), i. k. 112301MISAK00D1-540                
Dėl Lietuvos Respublikos aplinkos ministro 2007 m. liepos 13 d. įsakymo Nr. D1-405 "Dėl Aplinkos apsaugos reikalavimų transporto priemonių techninei priežiūrai ir remontui aprašo patvirtinimo" pakeitimo

